Mikä RuuviTracker?

Tälle sivulle on tarkoitus koota kattava, mutta selkokielinen selostus järjestelmän eri osista ja mahdollisista käyttötarkoituksista. Listaa saa täydentää/selkiyttää tarpeen mukaan.

Mistä on kyse?
RuuviTracker on täysin avoin GPS-paikannusjärjestelmä, joka koostuu paikannuslaitteesta ja päätelaiteohjelmistoista.

Mistä sitä saa ja mitä maksaa?
Ohjelmistot tulevat olemaan täysin ilmaisia ja niiden lähdekoodit tulevat saataville. Valitettavasti fyysistä laitetta ei voida jakaa ilmaiseksi, joten se täytyy ostaa. Alustavana skenaariona on, että laitteen voisi rakentaa joko itse, ostaa rakennussarjan (piirilevy + komponentit) tai ostaa valmis laite. Tulevaisuus ja järjestelmän kysyntä näyttää, mitkä vaihtoehdot toteutuvat. Joka tapauksessa fyysisen laitteenkin speksit tulevat vapaaseen jakeluun, ja niiden pohjalta on mahdollista rakentaa vastaava laite vaikka itse.

Paikannuslaitteen pääkriteerinä raudan suunnittelussa on edullisuus. Tavoitteena on, että elektroniikka tulisi kustantamaan kaikkinensa alle 50 euroa. Esimerkiksi metsästyskäyttöön tarkoitetut kaupalliset järjestelmät maksavat keskimäärin noin 500 - 1 000 euroa.

Mihin voi käyttää?
Avoimella ja edullisella paikannusjärjestelmällä tulee olemaan paljon käyttötarkoituksia. Tärkeimpänä sovellutuksena tulee todennäköisesti olemaan alkuvaiheessa metsästyskäyttö, jossa paikannuslaitteilla voidaan seurata ajokoirien liikkeitä. Toukokuussa 2012 Maanmittauslaitoksen ilmaiseen jakeluun julkistettavat maastokartat mahdollistavat maksullisille vertoja vetävän, ilmaisen karttaohjelmiston kehityksen. Myös muiden karttojen (esim. Google Maps tai OpenStreetMap) käyttö on mahdollista.

Joitain esimerkkejä mahdollisista käyttökohteista:


 * Metsästyksen apuna (koirapanta)
 * Lemmikkikissan liikkeiden seuraaminen
 * Poronhoito
 * Ajoneuvojen seuranta (esim. taksiyrittäjille)
 * Veneilykäyttö
 * Airsoft-pelit ja suunnistuskilpailut (pelaajien/suunnistajien paikkatietojen reaaliaikainen seuranta)
 * Lapsen liikkeiden seuranta (turvallisuussovellus)
 * Geokätkentä (ystävien seuranta)
 * Kaikenlaiset GPS-loggerisovellukset (kuljettu reitti talteen muistikortille)
 * Varashälytin (laukeaa esim. moottoripyörässä kiihtyvyysanturitietojen perusteella)
 * Ajoneuvon lämmittimen (Webasto / Eberspacher) etäohjaus
 * Langaton paikkansa ilmoittava sääasema (anturitietojen välitys)
 * Kotiautomaatio (etäohjattavat releet jne.)
 * Pudonneen lennokin/sääpallon paikannus (paikkatiedon lähetys tietyn ajan jälkeen putoamisesta, havaitaan kiihtyvyysanturilla)
 * DIY-matkapuhelin (näppäimistön ja näytön lisäys laajennuskortilla)
 * Joku muu, mikä?

Kuka kehittää?
Vaikka sinä. Paikannusjärjestelmää kehitetään vapaaehtoisvoimin, eikä kenelläkään projektiin osallistuvista ole tarkoitusta hyötyä hommasta rahallisesti.

Miten pääsen mukaan kehittämään järjestelmää?
Lisätietoa asiasta löytyy täältä.

Kaupalliset vastineet
Listaa saa täydentää.
 * Tracker G400 GPS collar
 * Tracker TTA-310i and -ia GPS-collar
 * Tracker Boazu wildlife GPS
 * Ultrapoint Koira-GPS 2011
 * Tramigo T22
 * Garmin Astro (ei suoranaisesti vastaavanlainen, käyttää 155MHz taajuutta ja siirtää radioteitse koiran paikkatiedon)
 * Pointer Magnum (sama kuin Tracker G400?)
 * meitrack
 * Karttaselain (pelkkä ohjelmisto)

Avoimet vastineet

 * Arduino GPS-Shield (löytyy kirjasto SIM908:lle)

TODO.

Mitä mieltä RuuviTrackerista ollaan maailmalla?
Katso sivu RuuviTrackerista puhutaan.

Projektin tukijat
RuuviTrackerin kehitystä mukana tukemassa:



Robomaa.com



I-Proto



Conseptas



WiVia.com



Brandner PCB